pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 65 ถึง 31 ส.ค.นี้
วันจันทร์ที่ 27 มิถุนายน 2565
สธ.เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 65 ถึง 31 ส.ค.นี้
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรที่ทําคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร”
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวรเปิดรับสมัครบุคลากรที่ทําคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร” ประจําปี2565สมัครได้ตั้งแต่วันนี้ ถึงวันที่ 31ส.ค.2565
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ได้ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร ดําเนินการคัดเลือกบุคลากรที่ทําคุณประโยชน์ด้านการแพทย์และสาธารณสุขดีเด่นระดับประเทศ เข้ารับรางวัลนักการสาธารณสุขดีเด่นรางวัลชัยนาทนเรนทร เพื่อเป็นการยกย่องเชิดชูเกียรติ สร้างขวัญกําลังใจและความภาคภูมิใจให้กับผู้ที่มุ่งมั่นตั้งใจอุทิศตนในการปฏิบัติงานเพื่อประโยชน์สูงสุดของประชาชน รวมทั้งเป็นการเทิดพระเกียรติ สมเด็จพระเจ้าบรมวงศ์เธอกรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุขของไทย โดยแบ่งเป็น5ประเภทรางวัล ได้แก่ ประเภทบริหาร,ประเภทบริการ,ประเภทวิชาการ,ประเภทผู้นําชุมชน และประเภทประชาชน โดยผู้ที่ได้รับการคัดเลือกเป็นนักการสาธารณสุขดีเด่นในแต่ละประเภท จะได้เข้าเฝ้าฯ รับพระราชทานรางวัลจาก สมเด็จพระวชิรเกล้าเจ้าอยู่หัว พร้อมใบประกาศเกียรติคุณ และเงินรางวัล100,000บาท
โดยเกณฑ์การคัดเลือกนักการสาธารณสุขดีเด่น จะพิจารณาจากบุคคลที่ปฏิบัติงานด้านสาธารณสุขหรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ เอกชนและประชาชน โดยมีประวัติการทํางานสาธารณสุขอย่างทุ่มเทและเสียสละเป็นเวลาต่อเนื่องกันอย่างน้อย5ปี และการทํางานส่งผลต่อการพัฒนางานด้านการส่งเสริมสุขภาพป้องกันโรค ทั้งในเชิงบริหาร บริการ หรือวิชาการ ที่ก่อให้เกิดสาธารณสุขที่ดี ส่งผลต่อการมีคุณภาพที่ดีขึ้นของประชาชนในระดับชาติ ทั้งนี้ ผู้ที่สนใจสามารถดูรายละเอียดและดาวน์โหลดใบสมัครเข้ารับการคัดเลือกได้ที่ เว็บไซต์กองตรวจราชการhttp://bie.moph.go.thหรือสแกนQR codeในสื่อประชาสัมพันธ์ที่ปรากฏหน้าเว็บไซต์ ตั้งแต่บัดนี้เป็นต้นไป จนถึงวันที่31สิงหาคม2565
******************************************** 27มิถุนายน 2565
รัฐบาลไทย-ข่าวทำเนียบรัฐบาล-การรถไฟแห่งประเทศไทย เผยปัญหาอุบัติเหตุจุดตัดทางรถไฟ ระหว่างสถานีชุมทางแก่งคอย - สถานีบ้านช่องใต้ จ.สระบุรี
วันพฤหัสบดีที่ 24 กุมภาพันธ์ 2565
การรถไฟแห่งประเทศไทย เผยปัญหาอุบัติเหตุจุดตัดทางรถไฟ ระหว่างสถานีชุมทางแก่งคอย - สถานีบ้านช่องใต้ จ.สระบุรี
เกิดจากหน่วยงานท้องถิ่น ไม่สามารถติดตั้งเครื่องกั้นอัตโนมัติได้ตามที่ได้รับมอบหมาย เร่งรัดจัดหาคนเฝ้าระวังพื้นที่ดูแลความปลอดภัยแก่ผู้สัญจรไปมาจนกว่าจะมีการติดตั้งแล้วเสร็จ เพื่อป้องกันปัญหาการเกิดอุบัติเหตุ
การรถไฟแห่งประเทศไทย (รฟท.) กระทรวงคมนาคม ขอชี้แจงว่า จากกรณีอุบัติเหตุรถไฟชนรถบรรทุกพ่วงระหว่างสถานีชุมทางแก่งคอย - สถานีบ้านช่องใต้ อ.แก่งคอย จ.สระบุรี จนทําให้มีผู้ได้รับบาดเจ็บ 3 ราย เมื่อวันที่ 19 ก.พ. 2565 ที่ผ่านมานั้น อุบัติเหตุดังกล่าวเกิดขึ้นที่บริเวณเสาโทรเลข 127/7-8 (กม.127+403) ซึ่งเป็นจุดลักผ่าน และอยู่ในพื้นที่รับผิดชอบขององค์การบริหารส่วนตําบลบ้านป่า โดยถือเป็นพื้นที่ที่เกิดอุบัติเหตุอยู่บ่อยครั้ง เนื่องจากเป็นโค้งอับสายตา ซึ่ง รฟท. ได้เข้าไปดําเนินการแก้ไขภายใต้ขอบเขตอํานาจของรฟท. อย่างต่อเนื่อง ด้วยการติดป้ายจราจร ทําลูกระนาด และเพิ่มไฟส่องสว่างแล้ว ต่อมาคณะกรรมการร่วมพิจารณาการขออนุญาตและการแก้ไขปัญหาจุดตัดทางรถไฟกับถนน ของ รฟท. ได้พิจารณาแล้วเห็นว่า เพื่อเป็นการแก้ปัญหาอุบัติเหตุในระยะยาว จึงอนุมัติให้ อบต.บ้านป่า ใช้สิทธิเหนือพื้นที่ เข้ามาดําเนินการติดตั้งเครื่องกั้นคานอัตโนมัติชนิดไม่มีพนักงานควบคุม เพื่อดูแลความปลอดภัยแก่ประชาชน โดยทาง อบต.บ้านป่า รับที่จะเป็นผู้จัดหางบประมาณมาดําเนินการเอง ตั้งแต่ปี 2562 แต่ปรากฏว่าเรื่องไม่มีความคืบหน้า จนกระทั่งในปี 2563รฟท. จึงได้ทําหนังสือถึง อบต.บ้านป่า ให้เร่งรัดติดตั้งเครื่องกั้นชนิดคานอัตโนมัติอีกครั้ง
อย่างไรก็ตาม จากการตรวจสอบล่าสุด อบต.บ้านป่า ยังไม่ได้ดําเนินการติดตั้งเครื่องกั้นอัตโนมัติ ตามมติของคณะกรรมการร่วมพิจารณาการขออนุญาตและการแก้ไขปัญหาจุดตัดทางรถไฟกับถนนแต่อย่างใด รฟท.จึงได้ประสานให้ อบต.บ้านป่า ในฐานะเจ้าของพื้นที่รับผิดชอบ เร่งรัดจัดหาคนเฝ้าดูแลประจําจุดทางลักผ่านดังกล่าวอย่างเร่งด่วน เพื่อดูแลความปลอดภัยแก่ผู้สัญจรไป-มา จนกว่าจะดําเนินการติดตั้งเครื่องกั้นอัตโนมัติได้แล้วเสร็จ เพื่อป้องกันไม่ให้เกิดอุบัติเหตุซ้ํารอย และลดความสูญเสียต่อชีวิต รวมถึงทรัพย์สินของประชาชน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์รฟท. กล่าวยืนยันว่า รฟท. ได้ให้ความสําคัญต่อการแก้ปัญหาอุบัติเหตุ บริเวณจุดตัดเสมอระดับทางรถไฟ - รถยนต์ และจุดตัดทางรถไฟที่ไม่ได้รับอนุญาตหรือทางลักผ่านอย่างเข้มข้นมาตลอด ซึ่งที่ผ่านมาได้มีการร่วมมือกับท้องถิ่น และหน่วยงานที่เกี่ยวข้องลงไปแก้ไขปัญหา ทั้งการติดตั้งป้ายจราจร ทําลูกระนาด เพิ่มไฟส่องสว่าง และติดตั้งเครื่องกั้นในหลายพื้นที่ รวมถึงยังมีนโยบายให้ปิดทางลักผ่านที่ไม่ได้รับอนุญาต เพื่อลดความสูญเสียจากการเกิดอุบัติเหตุ ซึ่งล่าสุดได้ปิดทางลักผ่านไปแล้ว 122 แห่ง และหลังจากนี้ รฟท. ยังมีความมุ่งมั่นในการแก้ไขปัญหาอุบัติเหตุบริเวณจุดตัดทางเสมอระดับรถไฟ - รถยนต์ เพื่อป้องกันอุบัติเหตุ ลดความสูญเสียต่อชีวิตและทรัพย์สินของประชาชนต่อไป
รัฐบาลไทย-ข่าวทำเนียบรัฐบาล-เปิด 3 หลักเกณฑ์ เกิดผลข้างเคียงนักเรียน หลังฉีดวัคซีนโควิด ยื่นเรื่องรับเงินช่วยเหลือ สอบถามเพิ่มเติมสายด่วน สปสช. 1330
วันศุกร์ที่ 8 ตุลาคม 2564
เปิด 3 หลักเกณฑ์ เกิดผลข้างเคียงนักเรียน หลังฉีดวัคซีนโควิด ยื่นเรื่องรับเงินช่วยเหลือ สอบถามเพิ่มเติมสายด่วน สปสช. 1330
....
สํานักงานหลักประกันสุขภาพแห่งชาติ (สปสช.) จัดระบบช่วยเหลือเบื้องต้นให้กับเด็กนักเรียนอายุ 12 ปีขึ้นไป ที่ได้รับวัคซีนป้องกันโควิด-19 ชนิด mRNA หากเกิดอาการไม่พึงประสงค์หลังฉีดวัคซีน สามารถขอยื่นเรื่องรับเงินช่วยเหลือได้
.
อาการไม่พึงประสงค์ที่สังเกตได้ ซึ่งจะแสดงอาการในวันที่ 3 - 7 หลังจากได้รับวัคซีน เช่น หายใจไม่สะดวก รู้สึกเหนื่อย เจ็บหน้าอก ใจสั่น เป็นลมหมดสติ จุกแน่นท้องบริเวณลิ้นปี่ เป็นต้น
.
หลักเกณฑ์การจ่ายเงินช่วยเหลือเบื้องต้นแบ่งเป็น 3 ระดับ
1️⃣มีอาการป่วยต้องรักษาต่อเนื่องจ่ายไม่เกิน 100,000 บาท
2️⃣สูญเสียอวัยวะหรือพิการจนมีผลต่อการดํารงชีวิต จ่ายไม่เกิน 240,000 บาท
3️⃣กรณีเสียชีวิตหรือทุพพลภาพถาวร จ่ายไม่เกิน 400,000 บาท
.
กรณีมีข้อสงสัย สอบถามเพิ่มเติมได้ที่ สายด่วน สปสช. 1330
รัฐบาลไทย-ข่าวทำเนียบรัฐบาล-ตรวจเยี่ยมความพร้อมโรงพยาบาลสนาม
วันเสาร์ที่ 31 กรกฎาคม 2564
ตรวจเยี่ยมความพร้อมโรงพยาบาลสนาม
รมช.มนัญญา ตรวจเยี่ยมความพร้อมโรงพยาบาลสนาม แห่งที่ 3 จ.อุทัยธานี
วันนี้(31ก.ค.64)รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมการเตรียมความพร้อมของโรงพยาบาลสนามแห่งที่3ในจ.อุทัยธานีพร้อมเปิดรองรับผู้ป่วยได้จํานวน400เตียงซึ่งเป็นไปด้วยความเรียบร้อยโดยใช้สถานที่ของโรงเรียนกาญจนาภิเษกวิทยาลัยอุทัยธานีอําเภอหนองขาหย่างจ.อุทัยธานีเป็นสถานที่จัดทําโรงพยาบาลสนามทั้งนี้ได้มีการบูรณาการกันของทั้งภาครัฐและภาคประชาชนในการจัดตั้งโรงพยาบาลสนามแห่งนี้เพื่อให้จังหวัดอุทัยธานีนั้นผ่านพ้นวิกฤติโควิด-19ครั้งนี้ไปได้
โอกาสนี้รมช.มนัญญาได้ติดตามสถานการณ์โรคโควิด-19ของจังหวัดอุทัยธานีพร้อมให้กําลังใจบุคลากรทางการแพทย์ ซึ่งรัฐบาลโดยการนําของพลเอกประยุทธ์จันทร์โอชานายกรัฐมนตรีฯมีความห่วงใยในสถานการณ์โควิด-19ที่กําลังระบาดในขณะนี้จึงได้มอบหมายให้รัฐมนตรีฯลงพื้นที่ไปดูแลและให้คําปรึกษาอย่างใกล้ชิด
รัฐบาลไทย-ข่าวทำเนียบรัฐบาล-13 ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 12 ตุลาคม 2564
13 ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ธ สถิตในดวงใจไทยนิรันดร์
น้อมรําลึกในพระมหากรุณาธิคุณอันหาที่สุดมิได้
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-รมว.เฮ้ง ส่งเลขา รับหนังสือร้องเรียนจากสหภาพแรงงานไทรอัมพ์และลูกจ้างบริษัทบริลเลียนท์
วันจันทร์ที่ 20 กันยายน 2564
รมว.เฮ้ง ส่งเลขา รับหนังสือร้องเรียนจากสหภาพแรงงานไทรอัมพ์และลูกจ้างบริษัทบริลเลียนท์
- -
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมหารือและรับมอบหนังสือจากตัวแทนสหภาพแรงงานไทรอัมพ์อินเตอร์เนชั่นเนลแห่งประเทศไทย พร้อมด้วยตัวแทนลูกจ้าง บริษัท บริลเลียนท์ อัลไลแอนซ์ ไทย โกลบอล จํากัด ติดตามความคืบหน้าเรื่องการนําเงินงบประมาณรายจ่ายงบกลาง รายการเงินสํารองเพื่อกรณีฉุกเฉินหรือจําเป็น มาจ่ายให้ลูกจ้างที่ถูกเลิกจ้าง ในเรื่องค่าจ้างแทนการบอกกล่าวล่วงหน้า ค่าชดเชย ค่าจ้างสําหรับวันหยุดพักผ่อนประจําปี โบนัสและเบี้ยขยัน เพื่อเป็นการบรรเทาความเดือดร้อน นั้น โดยมี นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน เข้าร่วมในครั้งนี้ด้วย ณ ห้องประชุมคณะกรรมการแรงงานสัมพันธ์ ชั้น 1 กรมสวัสดิการและคุ้มครองแรงงาน นายสุเทพ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ติดตามสถานการณ์ด้านแรงงานมาตลอด และมีความห่วงใยลูกจ้างที่ถูกเลิกจ้าง จึงสั่งการให้กระทรวงแรงงานดําเนินการติดตามช่วยเหลือลูกจ้างให้ได้รับสิทธิประโยชน์ความคุ้มครองตามกฎหมาย
นายสุเทพ กล่าวในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมมาพบปะกับพี่น้องแรงงานและรับหนังสือข้อร้องเรียนด้วยตนเองในประเด็นต่าง ๆ ได้แก่ กรณีให้สิทธิการลาพิเศษเนื่องจากโควิด-19 ของสหภาพแรงงานทอสเท็มไทย มอบหมายให้กรมสวัสดิการและคุ้มครองแรงงานประสานกับทางจังหวัดเพื่อหาทางแก้ไข กรณีบริษัท บอดี้แฟชั่น (ประเทศไทย) จํากัด เรื่องขอให้ทบทวนการจ่ายเงินสงเคราะห์ลูกจ้าง ซึ่งจะหมดอายุความในวันที่ 29 ตุลาคมนี้ มอบหมายให้กรมสวัสดิการและคุ้มครองแรงงาน เข้าประชุมสรุปหารือกองทุนสงเคราะห์ลูกจ้างให้รวดเร็วที่สุด และสหภาพแรงงานไทรอัมพ์ เรื่องการของบกลางสํารองจ่ายให้กับลูกจ้างก่อน เบื้องต้นกรมสวัสดิการและคุ้มครองแรงงาน ได้ทําหนังสือยื่นไปที่สํานักงบประมาณ อยู่ระหว่างการตอบกลับ และทางศาลอาญาได้ออกหนังสือหมายจับแก่นายจ้างทั้ง 2 รายเรียบร้อยแล้ว
รัฐบาลไทย-ข่าวทำเนียบรัฐบาล-สธ.เผยรักษาผู้ป่วยโควิด 19 หายแล้วล้านกว่าราย
วันพุธที่ 1 กันยายน 2564
สธ.เผยรักษาผู้ป่วยโควิด 19 หายแล้วล้านกว่าราย
กระทรวงสาธารณสุขเผยรักษาผู้ป่วยโควิด 19 หายแล้วล้านกว่ารายจํานวนผู้หายป่วยรายวันมีมากกว่าผู้ติดเชื้อรายใหม่ซึ่งมีแนวโน้มลดลง และประชาชนคงป้องกันตัวเองขั้นสูงสุดตามมาตรการ Universal Prevention เพื่อกลับไปใช้ชีวิตปกติตามวิถีใหม่ที่ปลอดภัยโดยเร็ว
วันนี้ (1 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าสถานการณ์โรคโควิด 19 ในช่วง 2 สัปดาห์ที่ผ่านมามีแนวโน้มดีขึ้น มีจํานวนผู้หายป่วยรายวันมากกว่าผู้ติดเชื้อรายใหม่ซึ่งมีแนวโน้มลดลง และจํานวนผู้ป่วยที่เข้ารักษาในโรงพยาบาลลดลงชัดเจน เช่นโรงพยาบาลสนามบุษราคัมจากเคยมีผู้ป่วยมากกว่า3,500 คน ลดเหลือ 1,500 คน ศูนย์นิมิบุตรมีผู้ป่วยรอส่งต่อเหลือไม่ถึง 70 คนภาพรวมมีผู้ป่วยที่รักษาหายสะสมแล้ว 1,040,768 ราย จากผู้ติดเชื้อทั้งหมด 1,219,531 ราย วันนี้ มีผู้ที่หายป่วย 18,996 รายติดเชื้อรายใหม่ 14,802 ราย
นายแพทย์เกียรติภูมิ กล่าวต่อว่า ในวันนี้เป็นวันแรกที่รัฐบาลอนุญาตให้กิจการ กิจกรรม บางประเภทสามารถเปิดบริการได้ภายใต้มาตรการที่รัฐกําหนด และหลักการCOVID-Free Setting ในพื้นที่สีแดงเข้มเช่น ร้านอาหาร ห้างสรรพสินค้า ขนส่งสาธารณะ เป็นต้น เพื่อให้เศรษฐกิจประเทศสามารถเดินหน้าต่อได้และผ่อนคลายการใช้ชีวิตให้กับประชาชน โดยยังต้องป้องกันตนเองขั้นสูงสุด คิดเสมอว่าคนรอบข้างมีความเสี่ยงหรือติดเชื้อ ให้ปฏิบัติตัวตามมาตรการ Universal Prevention คือ ออกจากบ้านเมื่อจําเป็น /เว้นระยะห่างจากคนอื่น /สวมหน้ากากอนามัยตลอดเวลา /ล้างมือบ่อย ๆ /หลีกเลี่ยงการใช้มือสัมผัส หน้ากากอนามัย /เลี่ยงการออกนอกบ้านเว้นแต่จําเป็น /ทําความสะอาดและฆ่าเชื้อพื้นผิวที่ถูกสัมผัสบ่อยๆ /แยกของใช้ส่วนตัวทุกชนิด /เลือกทานอาหารที่ร้อนหรือปรุงสุกใหม่ /และหากสงสัยว่ามีความเสี่ยง ควรรับการตรวจด้วย ATK อย่างไรก็ตามยังคงเฝ้าระวังสถานการณ์หลังผ่อนคลายใน 2 สัปดาห์อย่างใกล้ชิด หากดีขึ้นรัฐบาลจะพิจารณาเปิดกิจการ กิจกรรมเพื่อให้ประชาชนกลับมาใช้ชีวิตได้ใกล้เคียงปกติได้ต่อไป นอกจากนี้ขอให้ประชาชนเข้ารับการฉีดวัคซีนตามกําหนดนัดหมายเพื่อสร้างภูมิคุ้มกันให้กับตัวเอง และหากป่วยจะช่วยลดอาการรุนแรงและการเสียชีวิตได้
ส่วนภาพรวมการฉีดวัคซีนของประเทศไทย ถึงวันที่ 31 สิงหาคม 2564 มีผู้ได้รับวัคซีนสะสมแล้ว32,600,001 โดส ถือว่าฉีดได้เกินเป้าหมาย เป็นเข็มที่ 1 จํานวน 23,975,098 ราย เข็มที่ 2 จํานวน 8,212,750 รายเข็มที่ 3 สําหรับบุคลากรการแพทย์และเจ้าหน้าที่ด่านหน้าที่ต้องสัมผัสผู้ป่วย 592,153 ราย
*********************************** 1 กันยายน 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 24 มิถุนายน 2564 พนักงานติดเชื้อไวรัส COVID-19 จำนวน 4 ราย
วันพฤหัสบดีที่ 24 มิถุนายน 2564
ประกาศ ขสมก. ประจําวันที่ 24 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 24 มิถุนายน 2564 พนักงานติดเชื้อไวรัส COVID-19 จํานวน 4 ราย
1) พนักงานเก็บค่าโดยสารรถปรับอากาศ สาย 137 เขตการเดินรถที่ 4
2) พนักงานเก็บค่าโดยสารรถปรับอากาศ สาย 556 เขตการเดินรถที่ 6
3) พนักงานขับรถโดยสารปรับอากาศ สาย 84 เขตการเดินรถที่ 6
4) พนักงานขับรถโดยสารปรับอากาศ สาย 84 คนที่ 2 เขตการเดินรถที่ 6
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมประชุมคณะรัฐมนตรี ครั้งที่ 45/2564 และการประชุมการพัฒนาเศรษฐกิจและสังคม กลุ่มจังหวัดภาคใต้ฝั่งอันดามัน
วันอังคารที่ 16 พฤศจิกายน 2564
รัฐมนตรีฯ สุริยะ ร่วมประชุมคณะรัฐมนตรี ครั้งที่  45/2564 และการประชุมการพัฒนาเศรษฐกิจและสังคม กลุ่มจังหวัดภาคใต้ฝั่งอันดามัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรี ครั้งที่ 45/2564 และการประชุมการพัฒนาเศรษฐกิจและสังคม กลุ่มจังหวัดภาคใต้ฝั่งอันดามัน
รัฐมนตรีฯ สุริยะ ร่วมประชุมคณะรัฐมนตรี ครั้งที่ 45/2564 และการประชุมการพัฒนาเศรษฐกิจและสังคม กลุ่มจังหวัดภาคใต้ฝั่งอันดามัน
วันนี้ (16 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรี ครั้งที่ 45/2564 และการประชุมการพัฒนาเศรษฐกิจและสังคม กลุ่มจังหวัดภาคใต้ฝั่งอันดามัน(กระบี่ ตรัง พังงา ภูเก็ต ระนอง และสตูล) โดยมีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท จังหวัดกระบี่
รัฐบาลไทย-ข่าวทำเนียบรัฐบาล-ดร.เอนก ประชุมร่วมกับสภาศิลปะและวัฒนธรรม มหาวิทยาลัยราชภัฏแห่งประเทศไทย หารือแนวทางการผลักดัน และเผยแพร่ศิลปะและวัฒนธรรมไทยสู่สากล
วันพฤหัสบดีที่ 4 พฤศจิกายน 2564
ดร.เอนก ประชุมร่วมกับสภาศิลปะและวัฒนธรรม มหาวิทยาลัยราชภัฏแห่งประเทศไทย หารือแนวทางการผลักดัน  และเผยแพร่ศิลปะและวัฒนธรรมไทยสู่สากล
ดร.เอนก ประชุมร่วมกับสภาศิลปะและวัฒนธรรม มหาวิทยาลัยราชภัฏแห่งประเทศไทย หารือแนวทางการผลักดัน
และเผยแพร่ศิลปะและวัฒนธรรมไทยสู่สากล
1 พฤศจิกายน 64 ณ ห้องประชุมชั้น 4 อาคารพระจอมเกล้า สป.อว./ ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในการประชุมหารือ การดําเนินงานและการพิจารณายุทธศาสตร์สภาศิลปะและวัฒนธรรม มหาวิทยาลัยราชภัฏแห่งประเทศไทย เพื่อร่วมผลักดันโครงการ/กิจกรรมที่เกี่ยวข้อง แลกเปลี่ยนองค์ความรู้ และบูรณาการเข้ากับศาสตร์ที่ทันสมัยอันนําไปสู่การเผยแพร่ศิลปะและวัฒนธรรมไทยสู่สากล โดยมี ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการ และ โฆษกกระทรวงกระทรวงการอุดมศึกษา วิทยาศาสตร์ วิจัยและนวัตกรรม รศ.ดร.พาสิทธิ์ หล่อธีรพงศ์ รองปลัดกระทรวงกระทรวงการอุดมศึกษา วิทยาศาสตร์ วิจัยและนวัตกรรม ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ดร.ดนุช ตันเทอดทิตย์ กรรมการผู้ช่วยรัฐมนตรีประจํากระทรวง กระทรวงการอุดมศึกษา วิทยาศาสตร์ วิจัยและนวัตกรรม เข้าร่วมการประชุม
สําหรับ สภาศิลปะและวัฒนธรรม มหาวิทยาลัยราชภัฏแห่งประเทศไทยมีหน้าที่รับผิดชอบดําเนินงานด้านศาสนา ศิลปะและวัฒนธรรม ทํานุบํารุงศิลปวัฒนธรรมทั้งในด้านที่เกี่ยวกับคน ภูมิปัญญาธรรมชาติ สิ่งแวดล้อม วิถีชีวิตไทย ปลูกฝังคุณลักษณะและค่านิยมทางวัฒนธรรมที่เหมาะสมแก่สังคม ส่งเสริม สนับสนุนการเผยแพร่ความรู้ด้านศิลปวัฒนธรรม ภูมิปัญญา และการอนุรักษ์สิ่งแวดล้อมธรรมชาติและศิลปกรรมท้องถิ่น สร้างเครือข่ายด้านศิลปวัฒนธรรม ภูมิปัญญาสิ่งแวดล้อมธรรมชาติและศิลปกรรมท้องถิ่น ระดับชาติและนานาชาติ เพื่อถ่ายทอดองค์ความรู้และแลกเปลี่ยนเรียนรู้ร่วมกัน รวมทั้งการสร้างสรรค์วัฒนธรรมใหม่เพื่อการดํารงชีวิตที่เหมาะสมในภาวะวิกฤตของสังคมไทยในปัจจุบัน
รัฐบาลไทย-ข่าวทำเนียบรัฐบาล-‘โฆษกแรงงาน’เผยมาตรการเยียวยา 10 จังหวัด 9 กิจการ ช่วยบรรเทาภาคแรงงานให้กิจการฟื้นตัวโดยเร็ว
วันพฤหัสบดีที่ 15 กรกฎาคม 2564
‘โฆษกแรงงาน’เผยมาตรการเยียวยา 10 จังหวัด 9 กิจการ ช่วยบรรเทาภาคแรงงานให้กิจการฟื้นตัวโดยเร็ว
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผย มาตรการเยียวยานายจ้างและผู้ประกันตน รวมทั้งอาชีพอิสระที่ได้รับผลกระทบจากมาตรการของรัฐ 10 จังหวัด 9 กิจการ ช่วยบรรเทาภาคแรงงานให้กิจการฟื้นตัวโดยเร็ว
เมื่อวันที่ 15 กรกฎาคม 2564นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)เปิดเผยว่า ตามที่คณะรัฐมนตรีได้มีมติเมื่อวันที่ 12 ก.ค.64 เห็นชอบมาตรการเยียวยานายจ้างและผู้ประกันตนรวมทั้งอาชีพอิสระที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 10 จังหวัดได้แก่ จังหวัดกรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เป็นเวลา 1 เดือนนั้น
ประเภทกิจการที่ให้ความช่วยเหลือ จากเดิม 4 สาขา ได้แก่ กิจการก่อสร้าง กิจการที่พักแรมและบริการด้านอาหาร กิจกรรมศิลปะ ความบันเทิงและนันทนาการ และกิจกรรมบริการด้านอื่น ๆ เพิ่มเติมเป็น 9 สาขาโดยเพิ่มเติมสาขาการขนส่งและสถานที่เก็บสินค้า สาขาการขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร
สําหรับรูปแบบการให้ความช่วยเหลือ ดังนี้ 1) ลูกจ้างมาตรา 33 จ่าย 50 เปอร์เซ็นต์ของค่าจ้างรายวัน สูงสุดไม่เกิน 7,500 บาท และจ่ายสมทบให้สัญชาติไทยอีก 2,500 บาทต่อคน ไม่เกิน 10,000 บาท 2) นายจ้างมาตรา 33 จ่าย 3,000 บาทต่อคน ลูกจ้างสูงสุดไม่เกิน 200 คน 3) ผู้ประกันตนมาตรา 39,40 จ่ายรายละ 5,000 บาท 4) ผู้ประกอบอาชีพอิสระ (Freelance) ที่ไม่ได้เป็นผู้ประกันตนและไม่ได้อยู่ในระบบประกันสังคม ให้ขึ้นทะเบียนตามมาตรา 40 ภายในเดือนกรกฎาคม 2564 เพื่อจะได้รับ 5,000 บาท 5) ผู้ประกอบการที่มีลูกจ้าง แต่ไม่ได้อยู่ในระบบประกันสังคม ให้ขึ้นทะเบียนตามมาตรา 33 ภายในเดือนกรกฎาคม 2564 เพื่อรับเงินช่วยเหลือตามการเยียวยาลูกจ้างมาตรา 33 และนายจ้างมาตรา 33 ผู้ประกอบการในระบบ “ถุงเงิน” 5 หมวด ภายใต้โครงการคนละครึ่งและโครงการเราชนะที่มีลูกจ้างให้ขึ้นทะเบียนผู้ประกันตนมาตรา 33 ภายในเดือน ก.ค. นี้เพื่อรับเงินช่วยเหลือตามผู้ประกอบการในระบบถุงเงิน 5 หมวด ภายใต้โครงการคนละครึ่งและโครงการเราชนะที่ไม่มีลูกจ้างให้ขึ้นทะเบียนผู้ประกันตนมาตรา 40 ภายในเดือน ก.ค. นี้ เพื่อรับค่าช่วยเหลือ 5,000 บาท
สําหรับการช่วยเหลือเยียวยาทั้งนายจ้างและผู้ประกันตนในครั้งนี้ เมื่อสํานักงานประกันสังคมได้รับจัดสรรเงินงบประมาณจากรัฐบาล และตรวจสอบข้อมูลถูกต้องครบถ้วนแล้ว จะดําเนินการโอนเงินเข้าบัญชีธนาคารพร้อมเพย์เลขประจําตัวประชาชนให้แก่ผู้ประกันตนทั้งมาตรา 33 มาตรา 39 และมาตรา 40 รวมถึงนายจ้างในกิจการเจ้าของคนเดียวที่มีชื่อระบุตามทะเบียนพาณิชย์ ขอให้ท่านรีบดําเนินการผูกบัญชีพร้อมเพย์เลขประจําตัวประชาชนให้เรียบร้อย ส่วนนายจ้างที่มีสถานะนิติบุคคล สํานักประกันสังคมจะโอนเงินเข้าบัญชีธนาคารตามชื่อนิติบุคคลที่แจ้งขึ้นทะเบียนนายจ้างกับสํานักงานประกันสังคมไว้
“ในเรื่องนี้ท่านสุชาติ ชมกลิ่น รัฐมนตรีว่าการกระทรวงแรงงานได้มีความห่วงใยพี่น้องผู้ใช้แรงงานและผู้ประกอบการที่ได้รับผลกระทบจากมาตรการของรัฐ จึงได้กําชับให้สํานักงานประกันสังคมประชุมหารือกับสํานักงานสภาพัฒนาการเศรษฐกิจและสังคมแห่งชาติ (สศช.) และหน่วยงานที่เกี่ยวข้องเพื่อเร่งกําหนดรายละเอียดให้แล้วเสร็จและเสนอคณะรัฐมนตรีในสัปดาห์หน้า เพื่อดําเนินการตามมาตรการดังกล่าวต่อไป”นางเธียรรัตน์กล่าวในท้ายสุด
รัฐบาลไทย-ข่าวทำเนียบรัฐบาล-กรมการขนส่งทางราง เปิดเผยข้อมูลตัวเลขผู้โดยสารระบบขนส่งทางราง
วันเสาร์ที่ 6 พฤศจิกายน 2564
กรมการขนส่งทางราง เปิดเผยข้อมูลตัวเลขผู้โดยสารระบบขนส่งทางราง
ในช่วงสัปดาห์วันทํางานแรกหลังจากรัฐบาลประกาศเปิดประเทศ
กรมการขนส่งทางราง (ขร.) กระทรวงคมนาคม เปิดเผยจํานวนผู้โดยสารในระบบขนส่งทางราง ทั้งในระบบรถไฟฟ้า (MRT BTS ARL) และรถไฟระหว่างเมือง (SRT) ในช่วงสัปดาห์แรกของการทํางาน (ตั้งแต่วันจันทร์ที่ 1 ถึงวันศุกร์ที่ 5 พฤศจิกายน 2564) หลังการประกาศเปิดประเทศ จะเห็นได้ว่าผู้โดยสารมีอัตราสูงขึ้น เฉลี่ยวันละประมาณ 6 แสนคน/วัน (ภาพที่ 1) เทียบกับสัปดาห์ก่อนหน้าการประกาศเปิดประเทศที่ผู้โดยสารจะมีอัตรเฉลี่ยอยู่ที่ 3-4 แสนคน/วัน (ภาพที่ 2) เห็นได้ชัดว่าการที่รัฐบาลเปิดให้ทํากิจกรรมต่างๆได้แล้วนั้น ระบบขนส่งทางรางมีผลต่อการเดินทางในชีวิตประจําวันเป็นอย่างมาก และ ขร. คาดว่าหลังจากนี้จํานวนตัวเลขผู้โดยคงจะมีการอัตราสูงขึ้นอย่างต่อเนื่อง
ทั้งนี้ ขร. ยังมีการออกประกาศมาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัสโคโรนา 2019 (COVID-19) อย่างต่อเนื่องเพื่อให้หน่วยงานผู้ให้บริการระบบขนส่งทางรางยังคงคุมเข้มเรื่องมาตรการความปลอดภัยให้ผู้มาใช้บริการระบบขนส่งทางราง รวมทั้งขอความร่วมมือผู้โดยสารให้ปฏิบัติตามมาตรการสาธารณะสุขและ ขร. อาทิเช่น สวมหน้ากากตลอดการเข้าใช้ระบบขนส่งทางราง เว้นระยะห่างอย่างเหมาะสม ล้างมือด้วยเจลแอลกอฮอล์อยู่สม่ําเสมอ เพื่อป้องกันการติดเชื้อ COVID - 19
รัฐบาลไทย-ข่าวทำเนียบรัฐบาล-สพฉ. เปิดบริการ "รถนำส่ง" ผู้ป่วยโควิดสีเขียว (กทม. - ปริมณฑล) ที่ได้เตียงแล้ว ฟรี!
วันพฤหัสบดีที่ 19 สิงหาคม 2564
สพฉ. เปิดบริการ "รถนําส่ง" ผู้ป่วยโควิดสีเขียว (กทม. - ปริมณฑล) ที่ได้เตียงแล้ว ฟรี!
....
สถาบันการแพทย์ฉุกเฉินแห่งชาติ (สพฉ.) ได้เปิดบริการ "รถนําส่ง" ผู้ป่วยโควิด-19 กลุ่มสีเขียว ที่ได้รับการยืนยันแล้วว่า "มีเตียงรักษา" ไม่ว่าจะเป็นโรงพยาบาล โรงพยาบาลสนาม ศูนย์พักคอย Hospitel ทั้งภาครัฐและเอกชนในพื้น กทม. - ปริมณฑล โดยไม่คิดค่าใช้จ่าย
.
ผู้ป่วยท่านใด มีความประสงค์ขอรับบริการดังกล่าว สามารถลงทะเบียน ได้ที่https://docs.google.com/.../1FAIpQLSca0yB2m.../viewform...
.
เพื่อความสะดวกและรวดเร็วกรุณาลงทะเบียนล่วงหน้า เมื่อเจ้าหน้าที่ตรวจสอบข้อมูลแล้วจะติดต่อกลับเพื่อประสานนัดหมายเวลา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมน้ำแข็งยูนิคใส่สารฟอร์มาลีน ทำให้คนไทยเป็นโรคมะเร็งอันดับ 1 ของโลก
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมน้ําแข็งยูนิคใส่สารฟอร์มาลีน ทําให้คนไทยเป็นโรคมะเร็งอันดับ 1 ของโลก
โฆษกดีอีเอสเตือนอย่าหลงเชื่อข่าวปลอมน้ําแข็งยูนิคใส่สารฟอร์มาลีน ทําให้คนไทยเป็นโรคมะเร็งอันดับ 1 ของโลก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีกระแสข่าวตามสื่อออนไลน์เรื่องน้ําแข็งยูนิคใส่สารฟอร์มาลีนทําให้คนไทยเป็นโรคมะเร็งอันดับ1ของโลกทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสถาบันมะเร็งแห่งชาติกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่าน้ําแข็งยูนิคที่รับประทานผสมสารฟอร์มาลีนเพื่อให้น้ําแข็งละลายช้าด้วยเหตุนี้จึงทําให้คนไทยเป็นมะเร็งมากที่สุดในโลกนั้นทางสถาบันมะเร็งแห่งชาติได้ตรวจสอบเรื่องดังกล่าวและชี้แจงว่าฟอร์มาลีนไม่ได้รับอนุญาตให้ใช้ในอาหารและไม่มีคุณสมบัติทําให้น้ําแข็งตัวได้เร็วหรือละลายช้าซึ่งน้ําแข็งผลิตจากกระบวนการเปลี่ยนสถานะของน้ําจากของเหลวเป็นของแข็งน้ําที่อุณหภูมิต่ํากว่า0องศาเซลเซียสไม่จําเป็นต้องเติมสารอื่นเพิ่มเติมโดยฟอร์มาลีนหรือสารละลายฟอร์มัลดีไฮด์เป็นสารเคมีชนิดหนึ่งซึ่งมีพิษประกอบด้วยก๊าซฟอร์มาลดีไฮด์ละลายน้ําด้วยความเข้มข้นร้อยละ37มีลักษณะเป็นน้ําใสมีกลิ่นฉุนแสบจมูกและตาฟอร์มาลีนถูกนํามาใช้ประโยชน์หลายด้านเช่นเป็นสารตั้งต้นผลิตภัณฑ์ต่างๆที่ใช้ในชีวิตประจําวันในทางการแพทย์นํามาใช้ในการรักษาสภาพร่างกายมนุษย์ที่เสียชีวิตใช้ในห้องปฏิบัติการพยาธิวิทยาในขั้นตอนการคงสภาพของเนื้อเยื่อในเทคนิคทางด้านเนื้อเยื่อวิทยาเพราะทําให้โปรตีนแข็งตัว
สําหรับประเด็นเรื่องที่คนไทยเป็นมะเร็งมากที่สุดในโลกนั้นในด้านสถิติการเสียชีวิตของประชากรไทยข้อมูลจากสถิติสาธารณสุขรายงานว่าโรคมะเร็งเป็นสาเหตุการเสียชีวิตอันดับ1ของคนไทยอย่างไรก็ตามอุบัติการณ์การเกิดโรคมะเร็งของไทยไม่ได้เป็นอันดับ1ของโลกรายงานจากองค์การอนามัยโลก(Globocan 2020)ประเทศไทยมีผู้ป่วยมะเร็งรายใหม่จัดเป็นอันดับที่89ของโลก
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสถาบันมะเร็งแห่งชาติสามารถติดตามได้ที่เว็บไซต์http://thaicancernews.nci.go.th/_v2/หรือwww.nci.go.thหรือโทร. 02 2026800
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021
วันจันทร์ที่ 20 กันยายน 2564
รมว.วธ. เป็นประธานการประชุมคณะกรรมการอํานวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021
การประชุมคณะกรรมการอํานวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021 (ประชุมทางไกลผ่านระบบ Zoom Meeting)
วันที่ ๒๐ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะกรรมการอํานวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021 (ประชุมทางไกลผ่านระบบ Zoom Meeting) โดยมี นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นายโกวิท ผกามาศ ผู้ตรวจราชการกระทรวงวัฒนธรรม ศิลปินแห่งชาติ คณะกรรมการฯ ผู้ทรงคุณวุฒิ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรมชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-The cabinet met on October 25, 2021.
วันจันทร์ที่ 1 พฤศจิกายน 2564
The cabinet met on October 25, 2021.
The cabinet met on October 25, 2021.
The cabinet met on October 25, 2021. Some of the resolutions are as follows:
Title: Thailand’s membership in MARPOL Annex V
The cabinet approved Thailand’s membership in the International Convention for the Prevention of Pollution from Ships (MARPOL) Annex V, and assigned Ministry of Foreign Affairs to issue the Instrument of Accession to be submitted to Secretary General of the International Maritime Organization (IMO). This is as proposed by Ministry of Transport.
Gist
Annex V of the MARPOL Convention aims to eliminate and reduce the amount of garbage being dumped into the sea from ships. Its terms include all kinds of food, domestic and operational waste that are likely to be disposed of during the normal operation of the ship. Thailand’s membership in the MARPOL Annex V will be in accordance with the country’s obligation under United Nations Convention on the Law Of the Sea (UNCLOS), 1982.
Title: Request for approval on documents to be adopted at the 6th ASEAN Ministerial Meeting on Sports (AMMS-6) and related meetings
The cabinet approved 3 documents to be adopted at the 6th ASEAN Ministerial Meeting on Sports (AMMS-6). Should there be an amendment in parts that are not gist nor against the principle the cabinet has approved, Ministry of Tourism and Sports, through the Department of Physical Education, may proceed and inform the cabinet later of the amendment. Minister of Tourism and Sports or a representative is authoeized to adopt the 3 documents at the 6th ASEAN Ministerial Meeting on Sports (AMMS-6) and related meetings to be held via a teleconference.
Gist
The 3 documents to be adopted at the 6th ASEAN Ministerial Meeting on Sports (AMMS-6) are: 1) ASEAN Work Plan on Sports 2021-2025; 2) ASEAN-FIFA Collaboration Plan 2021-2022; and 3) Joint Statement of ASEAN Sports Ministers on Cementing Strong Foundation for ASEAN Athletes at the Southeast Asian Games.
Title: Regional Plan of Action for the Protection of Children From All Forms of Online Exploitation and Abuse in ASEAN and Regional Plan of Action on Implementing the ASEAN Declaration on the Rights of Children in the Context of Migration
The cabinet approved the following proposals made by Ministry of Social Development and Human Security:
Approval of the Regional Plan of Action for the Protection of Children From All Forms of Online Exploitation and Abuse in ASEAN, and Regional Plan of Action on Implementing the ASEAN Declaration on the Rights of Children in the Context of Migration. Should there be an amendment in parts that are not gist nor against national interest, Ministry of Social Development and Human Security may proceed without having to resubmit to the cabinet.
Approved for Minister of Social Development and Human Security, as Thailand’s AMMSWD Minister, to send a notification letter on Thailand’s approval of the 2 documents to Brunei Darussalam, as ASEAN chair, at the first opportunity.
รัฐบาลไทย-ข่าวทำเนียบรัฐบาล-สำนักงานสลากฯ ขออภัย สลากกินแบ่ง งวด 16 ธันวาคม 2564 จำนวน 40 ฉบับ พิมพ์ตัวเลขไม่ตรงช่อง ยืนยันสามารถขึ้นเงินได้ปกติ
วันศุกร์ที่ 3 ธันวาคม 2564
สํานักงานสลากฯ ขออภัย สลากกินแบ่ง งวด 16  ธันวาคม 2564 จํานวน 40 ฉบับ พิมพ์ตัวเลขไม่ตรงช่อง ยืนยันสามารถขึ้นเงินได้ปกติ
สืบเนื่องจาก สลากงวดประจําวันที่ 16 ธันวาคม 2564 งวดที่ 47 ชุดที่ 09 จํานวน 40 ฉบับ เกิดข้อผิดพลาดในระหว่างกระบวนการพิมพ์ ทําให้ตัวเลขที่พิมพ์ ไม่ตรงกับช่องที่กําหนด หากถูกรางวัลยังสามารถนํามาขอรับเงินรางวัลได้ตามปกติ
สืบเนื่องจาก สลากงวดประจําวันที่ 16 ธันวาคม 2564 งวดที่ 47 ชุดที่ 09 จํานวน 40 ฉบับ เกิดข้อผิดพลาดในระหว่างกระบวนการพิมพ์ ทําให้ตัวเลขที่พิมพ์ ไม่ตรงกับช่องที่กําหนด นั้น สํานักงานสลากฯ ขอยืนยันว่าไม่ได้ส่งผลต่อการตรวจรางวัลหรือการขึ้นเงินรางวัลแต่อย่างใด พี่น้องประชาชนที่ซื้อสลากไปแล้ว หากถูกรางวัลยังสามารถนํามาขอรับเงินรางวัลได้ตามปกติ
อย่างไรก็ตาม ในส่วนของการตรวจสอบสลากว่าเป็นสลากปลอมหรือไม่นั้น ในเบื้องต้น นอกเหนือจากตัวเลขสะท้อนแสงป้องกันการถ่ายเอกสาร แอนตี ก็อปปี้แล้ว ยังสามารถตรวจได้จากองค์ประกอบอื่น ได้แก่ การตรวจสอบคุณลักษณะทั่วไปของสลาก คือ ความหนาบางของกระดาษ รูปภาพบนสลาก ขนาดของตัวเลข ความชัดเจนของภาพ อีกทั้งสามารถตรวจสอบคุณลักษณะพิเศษของสลาก โดยสังเกตว่ากระดาษที่ใช้พิมพ์สลากจะมีลายน้ําในเนื้อกระดาษเมื่อส่องกับแสงไฟหรือแสงสว่างจะเห็นลายน้ํารูปนกวายุภักษ์ในเนื้อกระดาษ และเมื่อส่องกับแสงไฟสีม่วง หรือแสงยูวี จะมองเห็นเส้นไหมและลายเส้นพาดผ่านตัวเลขมีลักษณะเรืองแสง และเส้นมีความต่อเนื่อง หรือตรวจสอบด้วยการสแกนบาร์โค้ด 2 มิติ ซึ่งจะต้องปรากฏข้อมูลตรงกับเลขบนสลาก
“สํานักงานสลากกินแบ่งรัฐบาล กราบขออภัยพี่น้องประชาชนผู้ซื้อสลากและผู้จําหน่ายสลากทุกท่านในความผิดพลาดที่เกิดขึ้น และหากประสงค์จะสอบถามรายละเอียดเพิ่มเติม สามารถติดต่อสอบถามได้ที่ศูนย์รับแจ้งข้อมูลข่าวสารและเรื่องราวร้องทุกข์ โทร. 0-2528-9999"
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 28 มิถุนายน 2564 พนักงานติดเชื้อไวรัส COVID-19 จำนวน 2 ราย
วันจันทร์ที่ 28 มิถุนายน 2564
ประกาศ ขสมก. ประจําวันที่ 28 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 28 มิถุนายน 2564 พนักงานติดเชื้อไวรัส COVID-19 จํานวน 2 ราย
1) นายท่าปล่อยรถโดยสาร สาย 18 เขตการเดินรถที่ 7
2) พนักงานขับรถโดยสารธรรมดา สาย 50 เขตการเดินรถที่ 7
รัฐบาลไทย-ข่าวทำเนียบรัฐบาล-“ชัยวุฒิ” มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจำปี พ.ศ. 2564
วันอังคารที่ 16 สิงหาคม 2565
“ชัยวุฒิ” มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี พ.ศ. 2564
“ชัยวุฒิ” มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี พ.ศ. 2564
เมื่อวันที่15สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานกล่าวเปิดงานและให้โอวาทแก่ข้าราชการพลเรือนดีเด่นประจําปีพ.ศ. 2564พร้อมมอบเกียรติบัตรและเข็มเชิดชูดเกียรติแก่ข้าราชการพลเรือนดีเด่นของกระทรวงดิจิทัลเพื่อเศรษฐกิจและสังคมโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและผู้บริหารกระทรวงฯร่วมงานณห้องประชุม803ชั้น8สํานักงานปลัดกระทรวงดิจิทัลเพื่อเศรษฐกิจและสังคม
สําหรับข้าราชการพลเรือนดีเด่นประจําปีพ.ศ. 2564 ที่ได้รับเกียรติบัตรและเข็มเชิดชูเกียรติจํานวน6ท่านดังนี้
1. สํานักงานปลัดกระทรวงดิจิทัลเพื่อเศรษฐกิจและสังคม นายชิษณุพงศ์ ธนูทองนักวิชาการคอมพิวเตอร์ชํานาญการพิเศษ
2. กรมอุตุนิยมวิทยาจํานวน2รายได้แก่นายโสภณ ชัยลาตําแหน่งนักอุตุนิยมวิทยาชํานาญการนายเดโช บุญประโลม ตําแหน่งเจ้าพนักงานอุตุนิยมวิทยาชํานาญงาน
3. สํานักงานคณะกรรมการดิจิทัลเพื่อเศรษฐกิจและสังคมแห่งชาติ ได้แก่นางสาวกฤษณา ทองเกลี้ยง ตําแหน่งนักวิชาการคอมพิวเตอร์ชํานาญการพิเศษ
4. สํานักงานสถิติแห่งชาติจํานวน2รายได้แก่ นางสาววราภรณ์ ไตรศักดิ์ศรีตําแหน่งนักวิชาการคอมพิวเตอร์ชํานาญการ นางสาวรุ่งนภา การุณสิตตําแหน่งเจ้าพนักงานธุรการอาวุโส
ทั้งนี้ข้าราชการพลเรือนดีเด่นคือข้าราชการและลูกจ้างประจําที่ได้รับการส่งเสริมและยกย่องว่าเป็นผู้ประพฤติปฏิบัติงานที่เป็นแบบอย่างให้แก่ข้าราชการอื่นได้ประพฤติปฏิบัติตามและพัฒนาให้ดียิ่งขึ้นทั้งในด้านการดํารงตนการปฏิบัติตนให้เป็นที่ยอมรับกับบุคคลผู้เกี่ยวข้องทั้งในหน้าที่ราชการและสังคมกับการปฏิบัติงานที่เพียบพร้อมด้วยจรรยาบรรณข้าราชการปรากฏชัดเจนเป็นที่ยอมรับและมีผลงานโดดเด่นเป็นประโยชน์ยิ่งกับภารกิจราชการที่รับมอบหมายรวมถึงผลการปฏิบัติตนปฏิบัติงานส่งผลกับประชาชนที่เป็นผู้รับบริการเป็นสําคัญ
**************
รัฐบาลไทย-ข่าวทำเนียบรัฐบาล-สธ.ร่วมวิศวะ จุฬาฯ พัฒนาเครื่องแบ่งบรรจุวัคซีนอัตโนมัติแม่นยำสูง
วันพุธที่ 4 สิงหาคม 2564
สธ.ร่วมวิศวะ จุฬาฯ พัฒนาเครื่องแบ่งบรรจุวัคซีนอัตโนมัติแม่นยําสูง
รองนายกรัฐมนตรีและรัฐมนตรีว่าการกระทรวงสาธารณสุข ชมการสาธิตเครื่องแบ่งบรรจุวัคซีนอัตโนมัติ พัฒนาโดยคณะวิศวกรรมศาสตร์ จุฬาฯ กรมวิทยาศาสตร์การแพทย์ และภาคเอกชน ช่วยดูดวัคซีนแอสตร้าเซนเนก้า แบ่งบรรจุลงเข็มฉีดยาได้แม่นยํา รวดเร็ว 4 ​นาทีทําได้ 12 เข็ม
รองนายกรัฐมนตรีและรัฐมนตรีว่าการกระทรวงสาธารณสุข ชมการสาธิตเครื่องแบ่งบรรจุวัคซีนอัตโนมัติพัฒนาโดยคณะวิศวกรรมศาสตร์ จุฬาฯ กรมวิทยาศาสตร์การแพทย์ และภาคเอกชน ช่วยดูดวัคซีนแอสตร้าเซนเนก้าแบ่งบรรจุลงเข็มฉีดยาได้แม่นยํา รวดเร็ว 4 ​นาทีทําได้ 12 เข็ม ทําให้มีวัคซีนเพิ่มขึ้น 20 % ลดภาระงาน เตรียมหารือนํามาใช้งานจริง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิวงศ์รจิต ปลัดกระทรวงสาธารณสุข นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ และนายแพทย์โอภาส การย์กวินพงศ์ อธิบดีกรมควบคุมโรค ร่วมรับชมการสาธิตต้นแบบเครื่องแบ่งและบรรจุวัคซีนด้วยระบบอัตโนมัติ (Automate Vaccine)ซึ่งเป็นนวัตกรรมที่พัฒนาร่วมกันโดยคณะวิศวกรรมศาสตร์ จุฬาลงกรณ์มหาวิทยาลัย กรมวิทยาศาสตร์การแพทย์ และภาคเอกชน
นายอนุทินให้สัมภาษณ์ว่า วัคซีนแอสตร้าเซนเนก้าเป็นวัคซีนชนิดบรรจุหลายโดส (Multiple Dose Vial)โดย 1 ขวดใช้สําหรับฉีด 10 โดส โดสละ 0.5 มิลลิลิตร แต่ผู้ผลิตบรรจุวัคซีนมาให้เกิน คือ บรรจุมา 6.5 มิลลิลิตร ที่ผ่านมาบุคลากรทางการแพทย์ที่ได้รับการฝึกฝน มีทักษะสามารถดูดวัคซีนได้มากถึง 11-12 โดสต่อขวด โดยต้องใช้เข็มฉีดยาชนิดที่ลดปริมาณยาคงค้างในกระบอกฉีดยา (Low Dead Space Syringe)ซึ่งทั่วโลกมีความต้องการใช้จํานวนมากทําให้เกิดความขาดแคลน ทางคณะวิศวกรรมศาสตร์ จุฬาฯ จึงร่วมกับกรมวิทยาศาสตร์การแพทย์ และภาคเอกชน พัฒนานวัตกรรมเครื่องแบ่งและบรรจุวัคซีนด้วยระบบอัตโนมัติ ทําให้การดูดวัคซีนและแบ่งบรรจุวัคซีนแต่ละโดสมีความแม่นยําตามที่กําหนด
นายอนุทินกล่าวต่อว่า การแบ่งบรรจุวัคซีนนั้น เจ้าหน้าที่จะเตรียมเข็มฉีดยาวางไว้บนแท่นจํานวน 12 หลอดจากนั้นนําขวดวัคซีนวางไว้ในจุดที่กําหนด เครื่องจะดูดวัคซีนออกมาจนหมดขวดโดยใช้หัวดูดสุญญากาศใช้หลักการดูดของเหลวโดยมีAir Cushionทําให้วัคซีนไม่สัมผัสกับหัวดูดโดยตรงแล้วจะเคลื่อนไปแบ่งบรรจุลงเข็มฉีดยาตามจํานวนที่กําหนด คือ 0.5 มิลลิลิตรเท่ากันทั้ง 12 หลอด โดยเครื่องทํางานแบบสายพาน ทําให้แบ่งบรรจุวัคซีนลงหลอดฉีดยาอย่างต่อเนื่อง แม่นยํา และรวดเร็ว โดยใช้เวลาประมาณ 4 นาที จากนั้นปิดหลอดด้วยเข็มฉีดยา และนํามาเก็บใส่ถาดบรรจุวัคซีนเพื่อนําไปใช้ฉีดต่อไป
“เครื่องแบ่งบรรจุวัคซีนช่วยแบ่งเบาบุคลากรทางการแพทย์ในการดูดวัคซีนออกจากขวดได้อย่างแม่นยําและรวดเร็ว ทําให้มีวัคซีนในการฉีดเพิ่มขึ้น 20% ช่วยให้จุดฉีดการฉีดวัคซีนในจุดขนาดใหญ่มีประสิทธิภาพมากขึ้น และช่วยลดการใช้Low Dead Space Syringeนอกจากนี้ ยังมีความปลอดภัยเพราะกระบวนการไม่ทําให้เกิดการปนเปื้อน เข็มและหลอดฉีดยาที่แบ่งบรรจุจะถูกเปลี่ยนใหม่ทุกครั้ง จึงไม่มีโอกาสเจือปนกันของวัคซีนแต่ละขวด ส่วนการนํามาใช้งานจริงจะมีการหารือกันต่อไป” นายอนุทินกล่าว
*************************************** 4 สิงหาคม 2564
รัฐบาลไทย-ข่าวทำเนียบรัฐบาล-การรถไฟแห่งประเทศไทย ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กำหนดจัดกิจกรรมการประกวดภาพถ่ายภายใต้โครงการ "Hua Lamphong In Your Eyes"
วันจันทร์ที่ 20 ธันวาคม 2564
การรถไฟแห่งประเทศไทย ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กําหนดจัดกิจกรรมการประกวดภาพถ่ายภายใต้โครงการ "Hua Lamphong In Your Eyes"
การรถไฟแห่งประเทศไทย ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กําหนดจัดกิจกรรมการประกวดภาพถ่ายภายใต้โครงการ "Hua Lamphong In Your Eyes" ในหัวข้อ "Hua Lamphong (หัวลําโพง) Through the Lens"
การรถไฟแห่งประเทศไทย (รฟท.) กระทรวงคมนาคม ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กําหนดจัดกิจกรรมการประกวดภาพถ่ายภายใต้โครงการ “Hua Lamphong In Your Eyes” ในหัวข้อ “Hua Lamphong (หัวลําโพง) Through the Lens”
ชิงรางวัลรวมกว่าหนึ่งแสนบาท พร้อมโล่รางวัลเกียรติยศจากผู้ว่าการรถไฟแห่งประเทศไทย
รายละเอียดเพิ่มเติม / ส่งภาพ :
http://www.rpst.or.th/hualamphong/
ส่งผลงานได้ตั้งแต่วันที่ 19 - 26 ธันวาคม 2564 (ปิดระบบรับภาพเวลา 17:00 น.)
รางวัล :
- รางวัลชนะเลิศ เงินสด 30,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- รองชนะเลิศอันดับหนึ่ง เงินสด 15,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- รองชนะเลิศอันดับสอง เงินสด 10,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- ชมเชย 20 รางวัล เงินสด 3,000 บาท พร้อมของที่ระลึกจากการรถไฟแห่งประเทศไทย
สอบถามเพิ่มเติม :
rpst.info@gmail.com หรือ ศูนย์บริการลูกค้าสัมพันธ์ 1690
Facebook ทีมพีอาร์การรถไฟแห่งประเทศไทย (red arrow right) https://www.facebook.com/129946050353608/posts/5297980010216827/?d=n
Twitter SRT OFFICIAL @PR_SRT (red arrow right)https://twitter.com/pr_srt/status/1472369582144823303?s=21
รัฐบาลไทย-ข่าวทำเนียบรัฐบาล-รัฐบาลโชว์ความร่วมมือไทย-จีน ลดปัญหาคอขวดส่งออกผลไม้หน้าด่าน กระทรวงเกษตรฯ เตือนส่งออกผลไม้ทุกชนิดต้องใช้มาตรฐาน GMP plus ป้องกันปนเปื้อนโควิด
วันศุกร์ที่ 17 มิถุนายน 2565
รัฐบาลโชว์ความร่วมมือไทย-จีน ลดปัญหาคอขวดส่งออกผลไม้หน้าด่าน กระทรวงเกษตรฯ เตือนส่งออกผลไม้ทุกชนิดต้องใช้มาตรฐาน GMP plus ป้องกันปนเปื้อนโควิด
รัฐบาลโชว์ความร่วมมือไทย-จีน ลดปัญหาคอขวดส่งออกผลไม้หน้าด่าน กระทรวงเกษตรฯ เตือนส่งออกผลไม้ทุกชนิดต้องใช้มาตรฐาน GMP plus ป้องกันปนเปื้อนโควิด
วันที่ 17 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการขับเคลื่อนความร่วมมือไทย-จีน ส่งผลให้การส่งออกผลไม้ของไทยมีความคล่องตัวเพิ่มขึ้นอย่างมาก ต่างจากช่วงก่อนหน้าที่ประสบปัญหาจากมาตรการ Zero-Covid ที่มีการตรวจเข้มการปนเปื้อนของเชื้อโควิด-19 ในผลไม้ ณ ด่านพรมแดนเข้าประเทศจีน จึงต้องใช้เวลานานมากกว่าจะผ่านด่าน เสี่ยงต่อการเน่าเสียของผลไม้ไทย ซึ่งขณะนี้ปัญหาดังกล่าวได้คลี่คลายแล้ว ขณะเดียวกัน การทํางานของกระทรวงเกษตรและสหกรณ์ และกระทรวงพาณิชย์ ในเรื่องการทําการตลาดทั้งแบบออนไลน์และออฟไลน์ การป้องกันการปนเปื้อนด้วยมาตรฐาน GMP Plus เป็นอีกปัจจัยสําคัญที่ทําให้ผลไม้ไทยเป็นที่ยอมรับและต้องการของตลาดจีนอย่างมาก โดยเฉพาะทุเรียนที่ปีนี้ส่งออกทําลายสถิติปี 2564 โดยฤดูกาลปี 2565 ระหว่าง 1 ก.พ.-5 มิ.ย. 2565 มีปริมาณ ส่งออก 4.33 แสนตัน ในขณะที่ปี 2564 ทั้งปีมีปริมาณการส่งออก 4.25 แสนตัน
ทั้งนี้ กระทรวงการต่างประเทศ ได้รายงานความคืบหน้าการขับเคลื่อนความร่วมมือไทย-จีน ประกอบด้วย
1) การเพิ่มศักยภาพการตรวจปล่อยและขนส่งสินค้า 1.1 ขยายวันทําการของด่านทางบก 4 แห่งจาก 5 วันเป็น 7 วันและขยายเวลาทําการเป็น 10 ชั่วโมงต่อวัน 1.2 ท่าเรือชินโจในเขตปกครองตนเองกวางสีจ้วง เพิ่มความพร้อมในการรับเรือสินค้าจากท่าเรือแหลมฉบังจากเดิม 4 เที่ยว/สัปดาห์ เป็น7 เที่ยว/สัปดาห์ 1.3 เพิ่มการขนส่งผลไม้จากไทยไปจีนทางอากาศ
2) การหารือแนวทางจัดตั้ง Green Lane เพื่ออํานวยความสะดวกการขนส่งสินค้าเกษตรจากไทยไปจีนผ่านพรมแดนทางบก
3) การเร่งรัดการก่อสร้างสิ่งอํานวยความสะดวกเพื่อรองรับการตรวจผ่านผลไม้ส่งออกจากไทย ณ ด่านสถานีรถไฟต่าง ๆ ในจีน
4) การเพิ่มเส้นทางขนส่งสินค้าผลไม้จากไทยไปจีน โดยทางจีนอนุมัติสนามบินหนานหนิงอู๋ชวีเป็นด่านจําเพาะสําหรับนําเข้าสินค้าผลไม้จากต่างประเทศเพิ่มขึ้นอีกหนึ่งแห่ง
นางสาวรัชดา กล่าวต่อว่า แม้ทางการจีนจะให้ความร่วมมือกับฝ่ายไทยอย่างมาก แต่มาตรการ Zero-Covid ยังคงเป็นไปอย่างเข้มงวด ทางกระทรวงเกษตรฯ จึงขอให้ผู้ส่งออกผลไม้ทุกชนิดปฏิบัติตามมาตรฐาน GMP plus เพื่อป้องกันการปนเปื้อนของเชื้อโควิด-19 ปนเปื้อนไปกับตู้สินค้า บรรจุภัณฑ์ และผลไม้ เพราะหากมีการตรวจพบการปนเปื้อน สินค้าจะถูกทําลายหรือถูกระงับการส่งออก และด้วยในช่วงนี้กําลังเข้าสู่ฤดูลําไย ทางกระทรวงฯ จึงได้เตรียมความพร้อมการส่งออกลําไยเพื่อให้ปลอดโรคเพลี้ยแป้งและการปนเปื้อนโควิด-19 โดยเชิญผู้เกี่ยวข้อง เช่น เกษตรกร สหกรณ์ ล้ง ผู้รวบรวมผลไม้ ผู้ส่งออก มาร่วมหารือ โดยวางแผนจะนําโมเดลที่ดําเนินการกับทุเรียนมาใช้
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันพฤหัสบดีที่ 9 ธันวาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 8 ธันวาคม 2564 โครงการคนละครึ่ง ระยะที่ 3 และโครงการยิ่งใช้ยิ่งได้ มีความคืบหน้า ดังนี้
โครงการคนละครึ่ง ระยะที่ 3 มีผู้ใช้สิทธิสะสมจํานวน 26.26 ล้านราย จากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 193,458.3 ล้านบาท แบ่งเป็นเงินที่ประชาชนจ่ายสะสม 98,351.0 ล้านบาท และรัฐร่วมจ่ายสะสม 95,107.3 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 76,751 ล้านบาท ร้านธงฟ้า 31,149.3 ล้านบาท ร้าน OTOP 9,260.6 ล้านบาท ร้านค้าทั่วไป 72,766.1 ล้านบาท ร้านบริการ 3,318.7 ล้านบาท และกิจการขนส่งสาธารณะ 212.6 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจํานวน 91,952 ราย จากผู้ได้รับสิทธิจํานวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,760 ล้านบาท มีมูลค่าการใช้จ่ายสะสมที่นํามาคํานวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 233.7 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 184.7 ล้านบาท ร้านธงฟ้า 204 ล้านบาท ร้าน OTOP 424 ล้านบาท ร้านค้าทั่วไป 3,040 ล้านบาท และร้านบริการ 141 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 9 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 2,887.8 ล้านบาท แบ่งเป็นเงินที่ประชาชนใช้จ่าย 1,491.9 ล้านบาท และรัฐร่วมจ่าย 1,395.9 ล้านบาท สําหรับโครงการยิ่งใช้ยิ่งได้มีการใช้จ่ายสะสมประมาณ 2.18 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนประมาณ 80,000 ราย
ทั้งนี้ โฆษกกระทรวงการคลังได้ย้ําว่า ประชาชนสามารถใช้จ่ายโครงการคนละครึ่ง ระยะที่ 3 หรือใช้จ่ายในส่วน e-Voucher สําหรับโครงการยิ่งใช้ยิ่งได้ ได้จนถึงวันที่ 31 ธันวาคม 2564 ซึ่งขณะนี้ จํานวนผู้ใช้สิทธิครบ 4,500 บาท ภายใต้โครงการคนละครึ่ง ระยะที่ 3 มีจํานวนกว่า 5 ล้านคน จึงขอเชิญชวนให้ประชาชนที่ยังมีสิทธิเหลืออยู่ให้รีบใช้จ่ายก่อนวันสิ้นสุดโครงการ
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมเจ้าท่า และคณะให้การต้อนรับนายกรัฐมนตรี ในการตรวจราชการและเยี่ยมชม ความคืบหน้าการจัดระเบียบเรือนแพ จ.กาญจนบุรี
วันศุกร์ที่ 5 สิงหาคม 2565
กรมเจ้าท่า และคณะให้การต้อนรับนายกรัฐมนตรี ในการตรวจราชการและเยี่ยมชม  ความคืบหน้าการจัดระเบียบเรือนแพ จ.กาญจนบุรี
...
นายอานนท์ เหลืองบริบูรณ์ รองปลัดกระทรวงคมนาคม รักษาราชการแทนอธิบดีกรมเจ้าท่า และนายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ พร้อมด้วยนายสุริยา กิตติมณฑล ผู้อํานวยการสํานักงานเจ้าท่าภูมิภาคสาขาสมุทรสงคราม รักษาการผู้อํานวยการสํานักงานเจ้าท่าภูมิภาคที่ 3 และนายประทิน ออมสิน ผู้อํานวยการสํานักงานเจ้าท่าภูมิภาคสาขากาญจนบุรีให้การต้อนรับพลเอกประยุทธ์ จันทร์โอชา นายกรัฐมนตรี ในการตรวจราชการ จังหวัดกาญจนบุรี และเยี่ยมชมความคืบหน้าการจัดระเบียบเรือนแพและการปรับปรุงภูมิทัศน์ บริเวณ 2 ฝั่งแม่น้ําแคว บริเวณ Sky Walk ริมฝั่งแม่น้ําแคว อําเภอเมืองกาญจนบุรี จังหวัดกาญจนบุรี เมื่อวันที่ 4 สิงหาคม 2565
อธิบดีกรมเจ้าท่า กล่าวว่า จังหวัดกาญจนบุรี มีแพทั้งหมด จํานวน 1,485 หลัง อําเภอเมืองมีแพ 212 หลัง อําเภอไทรโยค 225 หลัง อําเภอศรีสวัสดิ์ 959 หลัง อําเภอไทรโยค และอําเภอสังขละบุรี 89 หลัง สําหรับแพในจังหวัดกาญจนบุรี ประกอบด้วย แพจอด คือแพที่จอดอยู่ประจํา โดยไม่มีโครงสร้างส่วนหนึ่งส่วนใดยึดติดตรึงกับที่พื้นดินใต้ท้องน้ํา แพกลและแพลาก คือ แพที่สามารถเคลื่อนที่ได้มีลักษณะเป็นยานพาหนะทางน้ําโดยไม่มีโครงสร้างส่วนหนึ่งส่วนใดยึดติดตรึงกับที่พื้นดินใต้ท้องน้ํา โดยสํานักงานเจ้าท่าภูมิภาคสาขากาญจนบุรีร่วมมือกับจังหวัดกาญจนบุรีในการจัดระเบียบแพ จํานวน 50 หลัง ในแม่น้ําแควใหญ่บริเวณท่าน้ําหน้าเมืองเขื่อนขุนแผน ให้แพพักเคลื่อนย้ายไปจอดไว้บริเวณข้างศูนย์พัฒนาเด็กเล็ก เทศบาลตําบลท่ามะขาม ตําบลท่าขาม อําเภอเมือง ส่วนแพลากและแพร้าน ลิ้นช้างใหม่ ซึ่งโครงการดังกล่าว สํานักงานโยธาธิการและผังเมืองจังหวัดกาญจนบุรี เป็นผู้รับผิดชอบ เพื่อให้เป็นที่จอดแพที่ย้ายจากบริเวณหน้าเมืองและใช้เป็นจุดรับส่งผู้โดยสารที่ขึ้นลงแพ
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม กำจัดผักตบชวาและวัชพืช พร้อมขุดลอกร่องน้ำ บูรณาการเชิงป้องกันปัญหาเพื่อประชาชน
วันพฤหัสบดีที่ 22 กรกฎาคม 2564
กรมเจ้าท่า กระทรวงคมนาคม กําจัดผักตบชวาและวัชพืช พร้อมขุดลอกร่องน้ํา บูรณาการเชิงป้องกันปัญหาเพื่อประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยความก้าวหน้าการพัฒนาและบํารุงรักษาทางน้ํา ดําเนินการโดยสํานักงานพัฒนาและบํารุงรักษาทางน้ําที่ 2 ปฏิบัติงานเก็บผักตบชวาและวัชพืช แม่น้ําท่าจีน จังหวัดชัยนาท งานขุดลอกแม่น้ําแม่มอก จังหวัดสุโขทัย งานขุดลอกคลองเสลี่ยงแห้ง จังหวัดเพชรบูรณ์ เพื่อบูรณาการเตรียมความพร้อมในเชิงป้องกันเพื่อรับสถานการณ์ช่วงฤดูฝน สอดคล้องกับความต้องการในการใช้น้ําเพื่ออุปโภคบริโภค การเกษตร และการรักษาสภาพแวดล้อมทางน้ํา ตามนโยบายรัฐบาลและมาตรการของกองอํานวยการน้ําแห่งชาติ โดยพลเอกประวิตร วงษ์สุวรรณ รองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
สํานักงานพัฒนาและบํารุงรักษาทางน้ําที่ 2 ปฏิบัติงานเก็บผักตบชวาและวัชพืช แม่น้ําท่าจีน ตําบลมะขามเฒ่า เทศบาล วัดสิงห์ อําเภอวัดสิงห์ จังหวัดชัยนาท เพื่อกําจัดผักตบชวาและวัชพืช บริเวณคลองมะขามเฒ่า แม่น้ําท่าจีน ปริมาณวัชพืช 22,000 ตัน ใช้เรือเจ้าท่า ผ.4, ผ.401, ผอ.402, ผ.403 เป็นเครื่องจักรปฏิบัติงาน ช่วยบรรเทาปัญหาความเดือดร้อนให้กับประชาชนที่ได้รับผลกระทบจากผักตบชวาและวัชพืชกีดขวางทางน้ํา ปัญหาน้ําเน่าเสีย ปัจจุบันเก็บได้ปริมาณ 5,470 ตัน คิดเป็น 24.86 %
หน่วยปฏิบัติงานขุดลอกแม่น้ําแม่มอก ตําบลทุ่งเสลี่ยม อําเภอทุ่งเสลี่ยม จังหวัดสุโขทัย ดําเนินการขุดลอกแม่น้ําแม่มอก ใช้รถขุด นว.3 และ นว.5 ขุดลอกความกว้างที่ก้นร่องน้ําตามแผน 20 เมตร ยาว 3,050 เมตร ระดับที่ก้นร่องน้ําตามแผนการขุดลอก 81 เมตร (จากระดับน้ําทะเลปานกลาง) ปริมาณเนื้อดินตามแผน 150,000 ลูกบาศก์เมตร ปัจจุบันดําเนินการได้ 73,100 ลูกบาศก์เมตร คิดเป็น 48.73 % และหน่วยปฏิบัติงานขุดลอกร่องน้ําคลองเสลี่ยงแห้ง ตําบลหนองแม่นา อําเภอเขาค้อ จังหวัดเพชรบูรณ์ ใช้รถขุด นว.4 ขุดลอกขนาดความกว้างก้นร่องน้ํา 2-40 เมตร ความยาว 1,850 เมตร และระดับความลึกก้นร่องน้ําตามแผนขุดลอก 724 เมตร (จากระดับน้ําทะเลปานกลาง) ปริมาณเนื้อดินตามแผน 50,161 ลูกบาศก์เมตร ปัจจุบันดําเนินการได้ 19,510 ลูกบาศก์เมตร คิดเป็น 39.02 %
อธิบดีกรมเจ้าท่า มีความห่วงใยต่อปัญหาของสภาพแวดล้อมลําน้ําที่ตื้นเขินจนไม่สามารถใช้งานได้และปัญหาผักตบชวา กีดขวางทางน้ํา ได้สั่งการให้สํานักพัฒนาและบํารุงรักษาทางน้ํา ดําเนินการตามแผนอย่างต่อเนื่องและบูรณาการร่วมกับหน่วยงานที่เกี่ยวข้อง เข้าดําเนินการโดยส่งเรือกําจัดผักตบชวาและวัชพืชเร่งจัดเก็บเพื่อเปิดทางน้ําให้ประชาชนสัญจรได้สะดวก เพิ่มประสิทธิภาพการระบายน้ําในช่วงฤดูน้ําหลาก พร้อมขุดลอกร่องน้ํารองรับการระบายน้ํา บรรเทาอุทกภัยและช่วยกักเก็บน้ําไว้ใช้ในช่วงหน้าแล้ง
"..กรมเจ้าท่า..พัฒนา..เพื่อความสุขของประชาชน..”
รัฐบาลไทย-ข่าวทำเนียบรัฐบาล-องค์การเภสัชกรรมเปิดขาย ATK ชุดละ 35 บาท ผ่านทางเว็บไซต์
วันจันทร์ที่ 17 มกราคม 2565
องค์การเภสัชกรรมเปิดขาย ATK ชุดละ 35 บาท ผ่านทางเว็บไซต์
วันอาทิตย์ที่ 16 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
องค์การเภสัชกรรมเปิดขายชุดตรวจโควิด-19 ด้วยตนเอง หรือ ATK ผ่านทางเว็บไซต์ www.gpoplanet.com ในวันพรุ่งนี้(17ม.ค.65) ในราคาชุดละ 35 บาท จํานวน 3 ล้านชุด และวางจําหน่ายที่ร้านขายยาขององค์การเภสัชกรรมทั้ง 8 สาขา ได้แก่ สาขาราชเทวี สาขายศเส สาขาจรัญสนิทวงศ์ สาขาเทเวศร์ สาขารังสิต สาขากระทรวงสาธารณสุข สาขาเวชศาสตร์เขตร้อน และสาขาศูนย์ราชการเฉลิมพระเกียรติ 80 พรรษา ทั้งนี้ ขอให้ประชาชนเลือกใช้ชุดตรวจ ATK ที่ได้รับการขึ้นทะเบียนจาก อย. โดยตรวจสอบรายชื่อได้ที่เว็บไซต์ของ อย. และปฏิบัติตามคู่มือการใช้งานของชุดตรวจแต่ละยี่ห้อ เพื่อให้ใช้งานได้อย่างมีประสิทธิภาพ กรณีได้ผลตรวจเป็นลบแต่มีประวัติเสี่ยงควรเฝ้าระวังตนเองและตรวจซ้ําอีกครั้งใน 3-5 วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วัคซีนแอสตร้าเซนเนก้าจากภูฏาน ถึงไทยแล้ววันนี้
วันศุกร์ที่ 20 สิงหาคม 2564
วัคซีนแอสตร้าเซนเนก้าจากภูฏาน ถึงไทยแล้ววันนี้
กระทรวงสาธารณสุข เผยวัคซีนแอสตร้าเซนเนก้า ที่ ศบค.เห็นชอบ หลักการแลกวัคซีนระหว่างรัฐบาลไทยและรัฐบาลภูฏาน 1.5 แสนโดส ถึงไทยเที่ยงวันนี้ พร้อมกระจายให้พื้นที่ฉีดให้กับกลุ่ม 608 เมื่อผ่านการตรวจสอบคุณภาพโดยกรมวิทยาศาสตร์การแพทย์
วันนี้ (20 สิงหาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าตามที่ ศบค. เห็นชอบหลักการแลกวัคซีนแอสตร้าเซนเนก้า ระหว่างรัฐบาลไทยและรัฐบาลภูฏาน จํานวน 1.5 แสนโดสและจะส่งคืนให้กับภูฏานในปลายปี 2564 โดยวันนี้ เวลา 12.40 น. วัคซีนล็อตดังกล่าวได้มาถึงท่าอากาศยานสุวรรณภูมิประเทศไทยแล้ว เมื่อผ่านขั้นตอนของกรมศุลกากรและนําวัคซีนออกมาแล้ว กรมวิทยาศาสตร์การแพทย์จะดําเนินการตรวจสอบคุณภาพวัคซีน คาดว่าจะใช้เวลา 2-3 วัน และจะกระจายไปยังพื้นที่ต่างๆ เพื่อฉีดให้กับประชากรกลุ่ม 608 ได้แก่ ผู้สูงอายุ 60 ปีขึ้นไป ผู้มีโรคเรื้อรัง 7 กลุ่มโรค และหญิงตั้งครรภ์อายุครรภ์ 12 สัปดาห์ขึ้นไปภายในเดือนสิงหาคมนี้ เพื่อลดการป่วยหนักและเสียชีวิต
************************************ 20 สิงหาคม 2564